CELEX: 31998R1900
Language: mt
Date: 1998-09-04 00:00:00
Title: Ir-Regolament tal-Kummissjoni (KEE) nru 1900/98 ta' l-4 ta' Settembru 1998 li jemenda l-Anness I għar-Regolament tal-Kunsill (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel

Avviż Legali Importanti

|

31998R1900

Official Journal L 247 , 05/09/1998 P. 0006 - 0008

		Ir-regolament tal-kummissjoni (KEE) nru 1900/98ta' l-4 ta' Settembru 1998li jemenda l-Anness I għar-Regolament tal-Kunsill (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikelIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2092/91 tal-24 ta' Ġunju 1991 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel [1], kif emendat l-aħħar permezz tar-Regolament tal-Kummissjoni (KE) Nru 1488/97 [2], u b'mod partikolari l-Artikolu 13, l-ewwel u t-tieni inċiż,Billi dispożizzjonijiet li jirregolaw il-karatteristiċi ta' substrati għal produzzjoni ta' faqqiegħ għandhom jiġu inklużi fl-Anness I, sabiex jippermettu l-produzzjoni organika ta' faqqiegħ fl-Istati Membri skond l-istess kondizzjonijiet ta' produzzjoni;Billi l-komponenti agrikoli ta' dawn is-substrati għandhom jiġu in prinċipju, mill-proprjetajiet li jipproduċu skond il-metodu ta' produzzjoni organika;Billi madankollu ċerti komponenti, b'mod partikolari t-tiben u d-demel, fil-preżent ma jistgħux jinkisbu fi kwantitajiet suffiċjenti minn produzzjoni organika; billi għalhekk huwa xieraq li jiġi previst perijodu transitorju xieraq biex jippermetti lill-produtturi jadattaw għar-rekwiżiti ġodda;Billi l-Artikolu 7(2), t-tielet inċiż, jistabilixxi l-possibilità li jiġu definiti rekwiżiti ta' tikkettjar partikolari għal prodotti miksubin bl-għajnuna ta' ċerti prodotti msemmijin fl-Anness II għar-Regolament (KEE) Nru 2092/91; billi f'din il-produzzjoni partikolari, huwa xieraq li wieħed jipprevedi tikkettjar informattiv f'dak illi jirrigwarda l-oriġini mhux organika tal-komponenti tas-substrata matul il-perijodu transitorju;Billi raffinament ulterjuri tar-rekwiżiti kif stipulati f'dan ir-Regolament għandhom jitqiesu, b'mod partikolari f'dak illi jirrigwarda l-kondizzjonijiet ta' użu inkluż il-perċentwali massimu ta' demel mhux minn proprjetajiet li jipproduċu skond il-metodu ta' produzzjoni organika, il-karrateristiċi u l-oriġini tal-mycelium; billi l-ħidma preparatorja f'dan ir-rigward għandu jinbeda fiż-żmien dovut sabiex jiġi ffinalizzat qabel it-tmiem tal-perijodu transitorju;Billi t-tul tal-perijodu transitorju għandu jiġi rivedut fid-dawl ta' kull żvillup fir-rigward tad-disponibilità ta' tiben u demel minn produzzjoni organika;Billi l-miżuri li hemm dispożizzjoni għalihom f’dan ir-Regolament huma konformi ma l-opinjoni tal-Kumitat msemmi fl-Artikolu 14 tar-Regolament (KEE) Nru 2092/91,ADOTTAT DAN IR-REGOLAMENT:Artikolu 1L-Anness I għar-Regolament (KEE) Nru 2092/91 huwa emendat kif muri fl-Anness għar-Regolament preżenti.Artikolu 21. Dan ir-Regolament jidħol fis-seħħ fl-1 ta' Diċembru 1998.2. B'deroga għad-dispożizzjonijiet skond il-punti 5.1 u 5.2 ta' l-Anness I, jistgħu jintużaw waqt il-perjodu transitorju li jiskadi fl-1 ta' Diċembru 2001:- prodotti msemmijin fil-punt 5.1(a) ta' l-Anness, mhux minn proprjetajiet li jipproduċu skond il-metodu ta' produzzjoni organika imma jissodisfaw ir-rekwiżiti msemmijin fl-Anness II, Parti A, inċiżi 1 sa 4 tar-Regolament (KEE) Nru 2092/91,- u/jew prodotti msemmijin fil-punt 5.2 ta' l-Anness, mhux minn proprjetajiet li jipproduċu skond il-metodu ta' produzzjoni organika, iżda jissodisfaw, fejn rilevanti, r-rekwiżiti msemmijin fl-Anness II, Parti A tar-Regolament (KEE) Nru 2092/91,jekk il-prodotti msemmijin fil-punti 5.1(a) u 5.2 mhumiex disponibbli minn proprjetajiet li jipproduċu skond il-metodu ta' produzzjoni organiku u l-bżonn huwa magħruf mill-awtorità jew korp ta' spezzjonar.F'tali każijiet, l-ittikettjar u r-riklamar għandhom jkun fihom dikjarazzjoni, bil-kliem ’Faqqiegħ ikkultivat fuq substrat minn agrikoltura estensiva li hi permessa f’ biedja organika matul perijodu transitorju’. Il-kelma ’organika’ f'din id-dikjarazzjoni, post ieħor fuq it-tikketta u/jew fir-riklamar, m'għandiex tkun aktar prominenti minn kliem ieħor tad-dikjarazzjoni.Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.Magħmul fi Brussel, fl-4 ta' Settembru 1998.Għall-KummissjoniFranz FischlerMembru tal-Kummissjoni[1] ĠU L 198, tat-22.7.1991, p. 1.[2] ĠU L 202, tat-30.7.1997, p. 12.--------------------------------------------------L-ANNESSIl-punt 5 li ġej hu miżjud ma’ l-Anness I għar-Regolament (KEE) Nru 2092/91:’"5. Għal produzzjoni ta' faqqiegħ, substrata jistgħu jintużaw, jekk huma magħmulin biss mill-komponenti li ġejjin:5.1. demel tar-razzett u ħmieġ ta' annimali (inklużi l-prodotti msemmijin fl-inċiżi 1 sa 4 ta' l-Anness II, Parti A għar-Regolament (KEE) Nru 2092/91):(a) jew minn proprjetajiet li jipproduċu skond il-metodu ta' produzzjoni organika;(b) jew li jissodisfaw ir-rekwiżiti msemmija fl-Anness II, Parti A, inċiżi 1 sa 4, tar-Regolament (KEE) Nru 2092/91, sa 25 % biss [1], u biss meta l-prodott f'5.1(a) mhuwiex disponibbli;5.2. prodottita' oriġini agrikola, barra minn dawk koperti skond il-punt 5.1 (p.eż. tiben), minn proprjetajiet li jipproduċu skond il-metodu ta' produzzjoni organika;5.3. peat mhux trattat kimikament;5.4. injam, mhux trattat bi prodotti kimiċi wara li nqata;5.5. prodotti minerali ta' l-Anness II, Parti A għar-Regolament (KEE) Nru 2092/91, ilma u ħamrija."[1] Dan il-perċentwali huwa kkalkulat fuq il-piż tal-komponenti totali tas-substrata (minbarra l-materjal ta' kopertura u kull ilma miżjud) qabel il-composting.--------------------------------------------------